1983R2166 — HU — 16.10.2001 — 002.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

Módosította:









▼B

A BIZOTTSÁG 2166/83/EGK RENDELETE

(1983. július 29.)

a Skóciától északra eső területen (Shetland terület) történő egyes halászati tevékenységekre vonatkozó engedélyezési rendszer létrehozásáról







AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel a halászati erőforrások védelmére és kezelésére szolgáló közösségi rendszer létrehozásáról szóló, 1983. január 25-i 170/83/EGK tanácsi rendeletre ( 1 ) és különösen annak 7. cikkére, mivel a közösségi hajók Skóciától északra végzett halászati tevékenységét a Közösség részéről a Bizottság által felügyelt engedélyezési rendszerrel kell irányítani; mivel meg kell állapítani e rendszer részletes szabályait, beleértve az érintett területen halászni szándékozó hajók jellemzőinek továbbítására és a hajók e területen belüli mozgásának jelentésére szolgáló eljárásokat, valamint azon tengerfenéken élő halfajoknak a listáját, amelyek halászata engedélyezett; mivel az e rendeletben előírt intézkedések összhangban vannak a Halászatierőforrás-gazdálkodási Irányítóbizottság véleményével, ELFOGADTA EZT A RENDELETET:







1. cikk

(1) A tagállamok minden év december 1-je előtt továbbítják a Bizottságnak a lobogójuk alatt hajózó vagy a kikötőikben bejegyzett azon hajók jegyzékét, amelyek számára a 170/83/EGK tanácsi rendelet II. A. mellékletében említett területre érvényes halászati engedély kérhető. A Bizottság a jegyzék egy példányát továbbítja az Egyesült Királyság illetékes ellenőrző hatóságának, azaz a Department of Agriculture and Fisheries for Scotland, Chesser House, Edinburgh, telex: 727696 SODAFS részére. A jegyzék a következő naptári évre érvényes. 1983 esetében a jegyzéket e rendeletnek a hatálybalépése után azonnal el kell küldeni, és az 1983. december 31-éig érvényes.

(2) Az (1) bekezdésben említett jegyzéket április 1-jén, július 1-jén és október 1-jén módosítani lehet. A összes módosítást jelenteni kell a Bizottságnak és az Egyesült Királyság illetékes ellenőrző hatóságainak.

(3) A jegyzéknek minden egyes hajó esetében tartalmaznia kell a következő adatokat:

— a hajó neve,

— külső azonosító betűk és számok,

— a hajó függélyek közötti hosszúsága,

— rádióhívójel.

2. cikk

(1) A 3. cikkben megállapított eljárásnak megfelelően a hajók számára egyhetes időtartamra, továbbiakban az „engedélyezett időszak”, engedélyezhető a területen történő halászat.

(2) Az engedélyezett időszak greenwichi idő szerint (GMT) vasárnap nulla órakor kezdődik és következő vasárnap 24.00 óráig tart.

(3) A hajó a 3. cikkben megállapított eljárásnak megfelelően halászhat egymást követő engedélyezett időszakokban.

3. cikk

(1) A tagállamok minden héten csütörtökön, greenwichi idő szerint (GMT) 12.00 óráig telexen közlik a Bizottsággal, és tájékoztatásként az Egyesült Királyság illetékes ellenőrző hatóságaival azon hajók jegyzékét, amelyekre vonatkozóan engedélyt kérnek a következő engedélyezett időszakra a területen történő halászatra.

(2) Minden jegyzéknek tartalmaznia kell valamennyi hajó nevét és külső azonosító betűit és számát. Csak az (1) bekezdésben említett jegyzékben szereplő hajók jogosultak az engedélyre.

(3) A Bizottság megvizsgálja az (1) bekezdésben említett jegyzékeket és legkésőbb a következő pénteken greenwichi idő szerint (GMT) 12.00 óráig telexen továbbítja a hajók végleges jegyzékét az Egyesült Királyság illetékes ellenőrző hatóságainak. A végleges jegyzékben szereplő hajókat úgy kell tekinteni, mint amelyek birtokában vannak az engedélynek, amely lehetővé teszi a számukra a halászatot a következő engedélyezett időszakban.

(4) Ha a Bizottság csütörtökön greenwichi idő szerint (GMT) 12.00 óráig nincs birtokában a hajók új jegyzékének, akkor az előző végleges jegyzék érvényes a következő engedélyezett időszakban.

(5) A végleges jegyzék érvénye alatt a tagállamok – a Bizottságnak küldött telex által, egy másolatot küldve az Egyesült Királyság illetékes ellenőrző hatóságainak – kérhetik egy, a jegyzékben szereplő hajónak egy másik, az 1. cikkben említett jegyzékben szereplő hajóval történő helyettesítését, vagy ha a végleges jegyzék az egyidejűleg halászatra jogosult hajók legnagyobb számánál kevesebb hajót tartalmaz, akkor a maximumon belül egy vagy több hajónak a jegyzékbe történő felvételét.

(6) A Bizottság a lehető leghamarabb, de minden esetben a kérés kézhez vételétől számított egy munkanapon belül telexen továbbítja a végleges jegyzék módosításait az érintett tagállamnak és az Egyesült Királyság illetékes ellenőrző hatóságainak. A tagállam haladéktalanul tájékoztatja a jegyzék módosítása által érintett hajó tulajdonosát vagy kapitányát.

Helyettesítő hajó vagy további hajók számára nem engedélyezett a halászat addig, amíg a Bizottság erről nem tájékoztatja az érintett tagállamot és az illetékes ellenőrző hatóságokat.

4. cikk

(1) Valamennyi engedéllyel rendelkező hajó tulajdonosa vagy kapitánya az I. mellékletben felsorolt rádióállomásokon keresztül haladéktalanul közli az Európai Közösségek Bizottságával, Brüsszel, a 24 189 FISEU-B telexcímen, és az Egyesült Királyság illetékes ellenőrző hatóságaival:

— a területre való belépést és az onnan való kilépést,

— a területen található kikötőbe történő be- vagy kifutást.

(2) Az (1) bekezdésben említett közleménynek a következő adatokat kell tartalmaznia:

— az (1) bekezdésben említettek szerint a mozgás típusa,

— a dátum, az időpont és a hajó földrajzi helyzete,

— a hajó neve,

— a hajó külső azonosító betűi és száma,

— a kapitány neve.

▼M1

(3) A területen tevékenykedő, műholdas hajómegfigyelési rendszerrel követett, és az adatokat az 1489/97/EK bizottsági rendelet ( 2 ) 3. cikke szerint, műholdas hajómegfigyelési rendszeren keresztül továbbító közösségi halászhajók azonban mentesülnek a mozgásukról szóló közlések továbbításának az (1) bekezdésben előírt kötelezettsége alól.

▼B

5. cikk

A 170/83/EGK rendelet II. B. mellékletében említett tengerfenéken élő fajok az e rendelet II. mellékletében felsorolt fajok lesznek.

6. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.









I. MELLÉKLET

Azon rádióállomások jegyzéke, amelyeken keresztül a 4. cikkben említett üzeneteket továbbítani kell







Név Hívójel Humber GKZ Cullercoats GCC Wick GKR Portpatrick GPK Stonehaven GND Portishead GKA GKB GKC ▼M2 ————— ▼B Oostende OST









II. MELLÉKLET

A 170/83/EGK tanácsi rendelet II. mellékletének B. pontjában említett tengerfenéken élő fajok jegyzéke







Tudományos név Köznév Scophthalmus rhombus Sima rombuszhal Limanda limanda Közönséges lepényhal Hippoglossus hippoglossus Óriás laposhal Rheinhardtius hipoglossoides Fekete óriás laposhal Microstomus kitt Kisfejű lepényhal Lepidorhombus whiffiagonis Szárnyas rombuszhal Pleuronectes platessa Sima lepényhal Rhombus (= Psetta) maximus Nagy rombuszhal Glyptocephalus cynoglossus Vörös lepényhal Gadus morhua Közönséges tőkehal Melanogrammus aeglefinus Foltos tőkehal Merluccius merluccius Csacsihal (szürke tőkehal) Molva molva Északi menyhal Pollachius pollachius Sávos tőkehal Pollachius virens Fekete tőkehal Brosme brosme Norvég menyhal Merlangus merlangus Vékonybajszú tőkehal Anarchicas spp Farkashal fajok Conger conger Tengeri angolna Trigla spp Morgóhal fajok Lophius spp Ördöghal fajok Sebastes spp Vörös álsügér fajok Squalus acanthias Közönséges tüskéscápa Egyéb Squalidae, Scyliorhinidae spp Egyéb tüskéscápa és macskacápa fajok Raja spp Valódi rájafélék Egyéb Pleuronectidae spp Egyéb lepényhal fajok Egyéb Gadidae spp a Micromesistius poutassou és a Trisopterus esmarkii kivételével Egyéb tőkehalfélék a kék puha tőkehal és a norvég tőkehal kivételével Sparidae spp Durbincs fajok